2019 | 10 | 28.

Sajtóközlemény

**Csőváztechnológiát használó protézisek fejlesztése a magyarországi jellegzetességeket is figyelembe véve**

**GINOP-2.1.7-15-2016-02331**

**A DUÁLVENT Kereskedelmi és Szolgáltató Korlátolt Felelősségű Társaság támogatási kérelmet nyújtott be „Prototípus, termék-, technológia- és szolgáltatásfejlesztés” című pályázati kiírásra. A Csőváztechnológiát használó protézisek fejlesztése a magyarországi jellegzetességeket is figyelembe véve című és GINOP-2.1.7-15-2016-02331 azonosító számú, a támogatási kérelemben és annak mellékleteiben rögzített projekt elszámolható költségeit az ERFA Alap és a hazai központi költségvetési előirányzatból a támogató vissza nem térítendő támogatás formájában finanszírozza.**

Pályázat címe: Csőváztechnológiát használó protézisek fejlesztése a magyarországi jellegzetességeket is figyelembe véve

Szerződött támogatási összeg: 39.630.656,- Ft

Támogatás mértéke (%-ban): 60,871289%

Pályázat összköltsége: 24.123.691,- Ft

A pályázat megvalósításának kezdete: 2018. 03. 01.

A pályázat befejezésének időpontja: 2019. 11 30.

A projekt célja egy olyan csőváztechnológiát használó művégtag fejlesztése, mely:

- megfelel a 4/2009. (III. 17.) EüM rendeletben leírtaknak;

- megfelel azoknak a szabványoknak, amelyek a művégtagok tulajdonságait minősítik (MSZ EN 1441, 1041, 980, 1985, MSZ EN ISO 780);

- viselője számára kényelmes;

- legfeljebb 90 kg tömegű betegek számára alkalmazható;

- a Magyar Közlönyben rögzített kategóriák szerint akár az I. aktivitású betegek számára is alkalmazható;

- alkatrészeinek előállítása Magyarországon belül megoldható;

- gazdaságosabban gyártható a jelenlegi művégtagoknál;

- gyorsabban elkészíthető, kevesebb konzultációval kész terméket lehet készíteni;

- könnyebb a jelenleginél.

A projekt jelentősége, hogy egyszerre teszi a művégtagok gyártását gyorsabbá és gazdaságosabbá, miközben a fejlesztés nem megy a minőség rovására. A csonktok egy lépésben történő kialakításával a korábbi eljáráshoz képest négy lépést ugrunk át, ami időben és költségben is megtakarítást jelent. A beteg szempontjából nézve a várakozási idő drasztikusan lecsökken. Az új fajta anyag és mintavételi technika felhasználásával a koszos, poros és időigényes mintavétel és faragás, illetve a műanyag tok elkészítése átugorható. Üvegszál-műgyanta kompozit felhasználásával az érzékeny felületek védelmével a helyszínen elkészíthető egy komplett tok, melynek segítségével rövid időn belül elkezdhető a járáspróba.

**További információ kérhető:**

Nagy Zsolt István

dualventkft@gmail.com
06 (70) 636-9063

Miskolc, 2019.10.31